Výsledky všeobecných volieb v roku 2010
Vo **všeobecných voľbách v Spojenom kráľovstve v roku 2010** sa rozhodovalo o pozíciách 650 poslancov Dolnej snemovne parlamentu Spojeného kráľovstva prostredníctvom volebného systému relatívnej väčšiny. Voľby sa konali 6. mája 2010, viacej než päť rokov od volieb predchádzajúcich. Volebné miestnosti boli otvorené medzi siedmou hodinou rannou a desiatou večernou a niekde zároveň slúžili pre súčasne prebiehajúce voľby do miestnych samospráv.

Víťazom volieb sa stala Konzervatívna strana vedená Davidom Cameronom s 302 kreslami, druhá skončila dosiaľ vládnúca Labouristická strana vedená Gordonom Brownom s 256 kreslami a tretie miesto zaujali Liberálni demokrati Nicka Clegga s 56 kreslami. Ďalšie strany už získali výrazne menej a väčšinovou išlo o regionálne strany zviazané s nejakou z častí Spojeného kráľovstva. Napríklad severoírska Demokratická unionistická strana získala 8 kresiel, Škótska národná strana získala 6 kresiel, severoírska Sinn Féin päť kresiel a waleská Plaid Cymru 3 kreslá. Historicky prvé kreslo sa podarilo získať Zelenej strane Anglicka a Walesu, ktorá už získala kreslá vo voľbách do Európskeho parlamentu v roku 2009. Naopak Britská národná strana Nicka Griffina, ktorá taktiež vo voľbách do Európskeho parlamentu v roku 2009 uspela, vo všeobecných voľbách nezískala ani jediné kreslo.

Voľby dopadli približne tak, ako predpovedali predvolebné prieskumy, a došlo k tomu, že ani jedna strana nezískala sama o sobe úplnú väčšinu, čo je v britskom systéme situácia neobvyklá (naposledy k nej došlo po voľbách v roku 1974). Na potrebných 326 kresiel nedosiahla ani predbežne uvažovaná koalícia labouristov s liberálnymi demokratmi.

V rámci povolebných jednaní sa podarilo 11. mája dohodnúť koalíciu konzervatívcov s liberálnymi demokratmi, ktorí tím získali pozície vo vláde, a David Cameron sa stal premiérom. Ide o prvú koaličnú vládu vo Veľkej Británii od ukončenia druhej svetovej vojny v roku 1945, ktorú vtedy viedol Winston Churchill. V rovnaký deň naopak odstúpil z pozície predsedu svojej strany Gordon Brown a úradujúcou predsedníčkou sa stala jeho zástupkyňa Harriet Harmanová.

Podrobné výsledky volieb
------------------------

### Získané kreslá

| Získané kreslá |
| --- |
| Strana |  |  | Kresiel |  |
| Konzervatívna strana |    | 302 |
| Labouristická strana |    | 256 |
| Liberálni demokrati |    | 56 |
| Demokratická unionistická strana |    | 8 |
| Škótska národná strana |    | 6 |
| Sinn Féin |    | 4 |
| Plaid Cymru |    | 3 |
| Social Democratic and Labour Party |    | 3 |
| Zelená strana Anglicka a Walesu |    | 1 |
| Alliance Party of Northern Ireland |    | 1 |
| Ostatné |    | 1 |
|  |

### Získané hlasy

| Získané hlasy |
| --- |
|  |  |  |  |  |
| Konzervatívna strana |    | 36,2 % |
| Labouristická strana |    | 29,1 % |
| Liberálni demokrati |    | 23,0 % |
| UK Independence |    | 3,1 % |
| Britská národná strana |    | 1,9 % |
| Škótska národná strana |    | 1,7 % |
| Ostatné |    | 5,2 % |
|  |


|  |  |
| --- | --- |
|  | Politický portál |

Referencie
----------

1. 1 2  Election 2010 Results BBC News

Zdroj
-----

*Tento článok je čiastočný alebo úplný preklad článku Všeobecné volby ve Spojeném království v roce 2010 na českej Wikipédii (číslo revízie nebolo určené).*